CELEX: 32008R0457
Language: da
Date: 2008-05-23 00:00:00
Title: Kommissionens forordning (EF) nr. 457/2008 af 23. maj 2008 om tarifering af visse varer i den kombinerede nomenklatur

27.5.2008   
            
            
               DA
            
            
               Den Europæiske Unions Tidende
            
            
               L 137/4
            
         
      KOMMISSIONENS FORORDNING (EF) Nr. 457/2008
   af 23. maj 2008
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. maj 2008.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EUT L 256 af 7.9.1987, s. 1. Senest ændret ved Kommissionens forordning (EF) nr. 360/2008 (EUT L 111 af 23.4.2008, s. 9).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et produkt, der består af en kvartsplade med en belægning af krom og lysfølsomt materiale, og som måler 15 (L) × 15 (B) × 0,6 (D) cm (såkaldt »fotomaske-emne«).
                              Produktet skal eksponeres og fremkaldes for at blive en »fotomaske«, der anvendes til fremstilling af halvlederanordninger.
                           
                        
               
                  3701 99 00
               
               
                  Tarifering i henhold til almindelig tariferingsbestemmelse 1, 3 a) og 6 vedrørende den kombinerede nomenklatur og teksten til KN-kode 3701 og 3701 99 00.
                  Produktet skal tariferes under pos. 3701, fordi det er en ikke-eksponeret fotografisk plade, der er belagt med et lysfølsomt materiale (se Forklarende Bemærkninger til HS, pos. 3701).
               
            
                  
                              2.
                           
                           
                              Et produkt, der består af en kvartsplade med en belægning af krom og måler 15 (L) × 15 (B) × 0,6 (D) cm, og som er blevet forsynet med kredsløbsmønstre på samme måde som eksponerede og fremkaldte fotografiske plader (såkaldt »fotomaske«).
                              Produktet anvendes til fremstilling af halvlederskiver ved fotografisk overførsel af kredsløbsdiagrammer til skiver.
                           
                        
               
                  3705 90 90
               
               
                  Tarifering i henhold til almindelig tariferingsbestemmelse 1, 3 a) og 6 vedrørende den kombinerede nomenklatur, bestemmelse 2 til kapitel 37 og teksten til KN-kode 3705, 3705 90 og 3705 90 90.
                  Tarifering under pos. 8486 er udelukket, da en »fotomaske« ikke er en integrerende del af en maskine, der anvendes til fremstilling af halvlederstave og skiver, men derimod er et selvstændigt hjælpemiddel og udskifteligt værktøj med særlige egenskaber.
                  Produktet skal tariferes under pos. 3705, fordi det er en eksponeret og fremkaldt fotografisk plade af den art, der anvendes til at projicere et stillbillede over på en skive.
               
            
                  
                              3.
                           
                           
                              En anordning, der er udformet med henblik på at øge mængden af dagslys i et rum, og som består af en prismatisk kuppellinse og et system af rør og spredningslinser.
                              Anordningen opfanger lyset gennem en kuppel på taget og bringer det videre til loftet af rummet gennem det interne refleksionssystem, hvorfra lyset spredes.
                           
                        
               
                  9013 80 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 9013, 9013 80 og 9013 80 90.
                  Tarifering under pos. 9405 som en lampe eller en belysningsartikel er udelukket, da anordningen ikke skaber lys, men opfanger, viderebringer og spreder dagslys ved optiske midler.
                  Varen skal derfor tariferes som en optisk anordning under pos. 9013.